ddrg/super_eurlex huggingface dataset:
(4)

Da Rådet og Kommissionen nåede til politisk enighed om forordning (EF) nr. 1698/2005, forpligtede de sig i en fælles erklæring vedrørende Bulgarien og Rumænien til at forlænge den foranstaltning med rådgivningstjenester, der er omhandlet i bilag VIII til akten om Bulgariens og Rumæniens tiltrædelse, og som gælder for landbrugere, der modtager støtte til at drive delvis selvforsynende landbrug, indtil 2013. Tiltrædelsesakten bør tilpasses for at tage hensyn til denne aftale —
(1)

I henhold til aftalen mellem Det Europæiske Fællesskab og New Zealand om sundhedsforanstaltninger i samhandelen med levende dyr og animalske produkter (2) (»aftalen«) er der mulighed for at anerkende de newzealandske certifikatudstedelsesordninger for fersk kød og kødprodukter og andre animalske produkter som ligestillede.
(5)

Det fremgår af et kontrolbesøg, Kommissionen for nylig har aflagt i Brasilien, at sporbarhedssystemet ganske vist er blevet væsentligt forbedret, men at det er nødvendigt med yderligere forbedringer for at undgå eventuel kontakt mellem dyr med forskellig status. Det er endvidere nødvendigt at forbedre mund- og klovesygevaccinens effektivitet og evnen til at dokumentere, at der ikke cirkulerer mund- og klovesygevirus, i betragtning af at det udelukkende er udbenet og modnet oksekød, der importeres til Fællesskabet.
2.

For at fastslå selvstændigheden skal undersøgelserne i marken som et minimum omfatte følgende disponible sammenlignelige sorter: — sorter, som er opført på den fælles sortsliste over landbrugsplantearter, eller — sorter, som — uden at være opført på ovennævnte liste — er godkendt eller søges godkendt i en medlemsstat enten til certificering eller markedsføring eller til certificering med henblik på andre lande.
(6)

Verdensorganisationen for Dyresundhed (OIE) vedtog på sin generalforsamling i maj 2005 et revideret kapitel om aviær influenza og gjorde det således obligatorisk at anmelde både højpatogen aviær influenza og lavpatogen aviær influenza til OIE fra den 1. januar 2006. For at skelne mellem anmeldelse til ADNS af udbrud af højpatogen aviær influenza og anmeldelse af udbrud af lavpatogen aviær influenza bør der anføres forskellige sygdomskoder for disse sygdomme.
(3)

Det fremgår af en officiel erklæring fra den kompetente polske myndighed, at visse virksomheder i sektorerne for kød, for mælk og mejeriprodukter og for fisk har afsluttet forbedringen af deres anlæg og nu er i fuld overensstemmelse med de relevante EF-retsforskrifter. Desuden er visse virksomheder ophørt med de aktiviteter, de blev indrømmet en overgangsperiode for. Disse virksomheder bør derfor udgå af listen over virksomheder, der er omfattet af overgangsordningen.
(3)

Det fremgår af en officiel erklæring fra den kompetente polske myndighed, at visse virksomheder i sektorerne for kød, for fisk og for mælk og mejeriprodukter har afsluttet forbedringen af deres anlæg og nu er i fuld overensstemmelse med de relevante EF-retsforskrifter. Visse virksomheder er ophørt med de aktiviteter, de blev indrømmet en overgangsperiode for. Disse virksomheder bør derfor udgå af listen over virksomheder, der er omfattet af overgangsordningen.
2)

Artikel 5 affattes således: »Artikel 5 Supplerende betingelser for import af visse levende bløddyr til konsum 1. Sendinger af bløddyrarter, som er modtagelige over for en eller flere af de sygdomme, der er omhandlet i bilag D til direktiv 95/70/EF, skal opfylde kravene i artikel 4 og desuden: a) komme fra et sted, hvor der ikke forekommer unormal dødelighed uden forklaring, og som den kompetente myndighed i oprindelsestredjelandet har anerkendt som fri for de pågældende sygdomme i henhold til fællesskabslovgivningen eller den relevante OIE-standard (OIE = Verdensorganisationen for Dyresundhed), eller b) importeres som forarbejdede eller uforarbejdede produkter som defineret i artikel 2, stk. 1, i forordning (EF) nr. 852/2004, eller c) sendes direkte til en godkendt importcentral, hvor bløddyrene videreforarbejdes, jf. dog afsnit VII i bilag III til forordning (EF) nr. 853/2004 og artikel 6 i forordning (EF) nr. 854/2004. 2. Sendinger af bløddyrarter, der er modtagelige over for infektion med Bonamia ostrea og/eller Marteilia refringens, og som importeres til medlemsstater eller zoner, der er erklæret fri for de pågældende sygdomme eller er omfattet af et program med henblik på at erhverve status som sygdomsfri, jf. artikel 5 eller 10 i direktiv 91/67/EØF, skal opfylde kravene i artikel 4 og desuden gælder følgende: a) den kompetente myndighed i oprindelsestredjelandet skal have anerkendt deres oprindelsessted som fri for de pågældende sygdomme i henhold til fællesskabslovgivningen eller den relevante OIE-standard, eller b) sendingen skal importeres som forarbejdede eller uforarbejdede produkter som defineret i artikel 2, stk. 1, i forordning (EF) nr. 852/2004, eller c) sendingen skal sendes direkte til en godkendt importcentral, hvor bløddyrene videreforarbejdes, jf. dog afsnit VII i bilag III til forordning (EF) nr. 853/2004 og artikel 6 i forordning (EF) nr. 854/2004. 3. Denne artikel finder ikke anvendelse, hvis bløddyrene er emballeret og mærket klar til salg til den endelige forbruger i overensstemmelse med forordning (EF) nr. 853/2004.«
(4)

For at gøre det muligt for erhvervslivet at tilpasse sig de nye krav, der fastsættes ved nærværende beslutning, bør der fastsættes en overgangsperiode, hvori det på visse betingelser er tilladt til Fællesskabet at importere tyresæd, der opfylder betingelserne i det sundhedscertifikat, der er gældende indtil den dato, fra hvilken nærværende beslutning finder anvendelse.
(4)

Generalsekretæren/den højtstående repræsentant har foreslået, at Stephen WHITEs mandat som missionschef for den integrerede retsstatsmission for Irak, EUJUST LEX, forlænges indtil missionens ophør.
(3)

De italienske myndigheder har forpligtet sig til at forbedre databasens pålidelighed ved bl.a. at sørge for, i) at der træffes yderligere foranstaltninger, herunder kontrolforanstaltninger, for at sikre overholdelse af brugerens frist på højst syv dage til meddelelse af fødsler, flytninger og dødsfald, ii) at der træffes yderligere foranstaltninger til hensigtsmæssig opfølgning på fejl eller mangler, der opdages automatisk eller som følge af kontrol på stedet, iii) at der træffes yderligere foranstaltninger for at sikre, at alle flytninger, især til og fra markeder, registreres i databasen, og iv) at der træffes yderligere foranstaltninger for at sikre, at kontrol af identifikation og registrering af kvæg foregår i overensstemmelse med Kommissionens forordning (EF) nr. 1082/2003 (2).
4.

Alle prøver, der er indsamlet som led i undersøgelsen for aviær influenza hos vilde fugle (del D), skal PCR-testes hurtigst muligt (inden for 2 uger) for H5, og hvis der er en positiv reaktion, bør kløvningsstedet analyseres hurtigst muligt for at bestemme, om dets motiv er højpatogen aviær influenza (HPAI) eller lavpatogen aviær influenza (LPAI).
(2)

Tyskland og Portugal har begge udarbejdet et program til udbygning af kontrolinfrastrukturerne med henblik på kontrol af planter og planteprodukter fra tredjelande. De har søgt om at få tildelt EF-tilskud til disse programmer for 2006 i henhold til Kommissionens forordning (EF) nr. 998/2002 af 11. juni 2002 om nærmere bestemmelser for ydelse af et finansielt EF-bidrag til medlemsstaterne til udbygning af infrastrukturerne for plantesundhedskontrol af planter og planteprodukter fra tredjelande (2).
(6)

Den Videnskabelige Komité for Levnedsmidler anførte i sin udtalelse af 26. september 2002 om en generel oversigt over virkningerne på lang sigt af indtag af forhøjede niveauer af phytosteroler fra flere kilder i kosten, navnlig virkningerne for β-caroten, at der ikke forelå dokumentation for yderligere gavnlige virkninger ved indtag på over 3 g pr. dag, at høje indtag kunne have uønskede virkninger, og at det derfor var fornuftigt at undgå indtag af plantesterol på over 3 g pr. dag.
(60)

Det bemærkes yderligere, at samhandelen kunne blive påvirket af ordningen, hvis den samme virksomhed kunne modtage flere tilskud til anlæggelse af flere metananlæg. I den forbindelse gøres der opmærksom på, at der af budgetmæssige årsager kun er beregnet anlæggelse af 33 nye salgssteder. Tilskuddene vil blive uddelt efter en offentlig konkurrence. I praksis modtager kun eksisterende servicestationer tilskud, da en servicestation aldrig ville blive rentabel, hvis den udelukkende solgte metan. Af de eksisterende 1 974 servicestationer i regionen Piemonte er kun 10 drevet direkte af ejeren (»CoCo«), hvilket betyder af benzinselskabet selv. De resterende 1 964 tankanlæg er drevet af forhandlere, der er ejere »Do/Do« (ca. 35 % ), mens ca. 65 % ejes af benzinselskabet, men drives af en tredje part (»Co/Do«). I det foreliggende tilfælde er der ingen mekanisme, som kan sammenlignes med klausulen om et prisstyringssystem (SGP), på basis af hvilket tilskuddet ydes som kompensation til benzinselskaberne i modellerne »Do/Do« og »Co/Do«, hvilket var tilfældet i beslutning 1999/705/EF (20). Derfor kan det samme selskab kun modtage flere tilskud i model »Co/Co«. Under forudsætning af at de 33 tilskud fordeles i forhold til andelen af eksisterende anlæg af typerne »CoCo«, »DoDo« og »CoDo«, er det ikke muligt, at et benzinselskab modtager flere tilskud. Herudover er det nødvendigt at nævne, at ingen af de 14 servicestationer for øjeblikket sælger metan af typen »Co/Co«. Endvidere har de italienske myndigheder forpligtet sig til ikke at give nogen støtte til den form for servicestation. På baggrund af disse betragtninger er det således utænkeligt, at et benzinselskab kan modtage flere tilskud, og at det kan influere på samhandelen mellem medlemsstaterne efter artikel 87, stk. 1, i EF-traktaten.
(4)

De usædvanligt små nedbørsmængder i Portugal siden efteråret 2004 har i alvorlig grad begrænset udbuddet af foder og dermed mulighederne for at fodre dyrene, hvilket har betydet ekstraudgifter for landbrugerne. Denne situation har særlig store konsekvenser i Portugal, hvor bedrifter, der har specialiseret sig i kalve- og lammeavl, ligger i de områder, der er omfattet af restriktionerne med hensyn til flytning af dyr, mens bedrifter, der beskæftiger sig med opdræt af slagtedyr og er det naturlige afsætningssted for dyr opdrættet på sådanne bedrifter, ligger uden for disse områder.
(7)

Den Europæiske Fødevaresikkerhedsautoritet konkluderede den 2. april 2004, at det var videnskabeligt holdbart at anvende dataene fra de to majslinjer MON 863 og MON 810 til underbygning af sikkerhedsvurderingen af hybriden MON 863 × MON 810. For at kunne fuldstændiggøre sin sikkerhedsvurdering besluttede den dog at kræve en 90-dages subkronisk undersøgelse af majshybriden i rotter, som skulle tjene til at bekræfte sikkerhedsvurderingen af hybriden selv.
(7)

Kreditinstitutternes afvisning af at stille yderligere lån til rådighed er en væsentlig hindring for indsatsen for at modernisere og opgradere produktionsfaciliteterne inden for jord- og husdyrbrug. Den manglende modernisering og den deraf følgende lavere produktivitet og forringede rentabilitet samt de dermed forbundne vanskelige leve- og arbejdsvilkår for de cypriotiske landmænd betyder, at der er fare for, at dyrkningen opgives, hvilket igen vil kunne få alvorlige økonomiske og sociale konsekvenser for de berørte cypriotiske landmænd.
(2)

I henhold til artikel 13, stk. 2, i bilag X til vedtægten skal visse af disse justeringskoefficienter tilpasses fra 1. februar 2005, 1. marts 2005, 1. april 2005, 1. maj 2005 og 1. juni 2005, når de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne —
(10)

Kontrolbesøg hos en part viste, at den pågældende ikke førte visse særlige regnskaber og ikke indgav detaljerede oplysninger, som var nødvendige for at indrømme fritagelse. Det var især ikke muligt at efterprøve oplysningerne om oprindelsen af de dele til cykler, der blev anvendt i samleprocesserne jf. artikel 6, stk. 2, i fritagelsesforordningen. Den pågældende part blev underrettet om, at det var hensigten at afvise anmodningen, og indgav senere skriftlige bemærkninger. Den pågældende forelagde imidlertid ikke nye beviser til støtte for sine argumenter, som det var muligt at efterprøve.
(4)

Hvad angår den manglende overholdelse af betingelserne i artikel 2 i forordning (EØF) nr. 2081/92, bestrider indsigelsesmeddelelsen, at bestemte egenskaber ved surkålen skyldes elementer, der foregives at være specifikke for Alsace, nemlig den meget modne kål, der skyldes klimaet og de karakteristiske jordbundsforhold i Alsace, den naturlige gæring og familiehåndværksvirksomhedernes knowhow. Hvad jordbundstypen angår, så er den i registreringsansøgningen beskrevet som dybgrundet, rig og veldrænet. Hvad angår produktionsområdets klima, der er et semi-fastlandsklima, er det karakteriseret ved en varm sommer og en sensommer, der skifter mellem solrige dage og kølige nætter. Disse generelle klima- og jordbundsforhold findes imidlertid også i andre regioner, hvor der dyrkes kål, og er således ikke specifikke i henhold til artikel 2, stk. 2, litra b). Hvad modningen angår, så indeholder varespecifikationen ikke elementer, der gør det muligt at karakterisere den som »naturlig« og kun tilskrive dette til regionen Alsace. En bestemt kvalitet eller særlige kendetegn kan således for surkåls vedkommende ikke bygge på disse elementer.
(3)

Det er nødvendigt, at der på fællesskabsplan åbnes mulighed for at træffe de nødvendige foranstaltninger til, at medlemsstaterne i fællesskab kan træffe modforholdsregler over for visse tredjelandes virksomhed på søtransportområdet —
(7)

De græske myndigheder forklarede i meddelelsen, at forbuddet anses for nødvendigt, da dyrkning af de genetisk modificerede sorter kan have negative virkninger for miljøet i landdistrikterne. Grækenland fremlagde ikke oplysninger til støtte for foranstaltningen, som kunne have været forelagt Den Europæiske Fødevaresikkerhedsautoritet med henblik på en vurdering af risikoen for menneskers sundhed eller for miljøet i forbindelse med disse genetisk modificerede sorter. Kommissionen skrev den 4. maj 2005 til de græske myndigheder og anmodede om nærmere oplysninger, navnlig om mulige virkninger for miljøet i landdistrikterne af markedsføringen af de pågældende frø. De græske myndigheder svarede den 12. maj 2005, at de 17 genetisk modificerede sorters negative virkninger for miljøet i landdistrikterne er af økonomisk karakter og ikke vedrører miljøet som sådan eller menneskers sundhed. Af svaret fremgik det i den forbindelse også, at de græske myndigheder er klar over, at MON 810 som led i anvendelsen af fællesskabsbestemmelserne om miljørisikovurdering allerede er vurderet som værende sikker for miljøet og menneskers sundhed.
For at give MDPA mulighed for at fortsætte sin virksomhed indtil 2004, der var datoen for minedriftens ophør, har EMC hvert år siden 1996 forhøjet datterselskabets kapital med et beløb svarende til datterselskabets konstaterede tab i det foregående regnskabsår. Det fremgår af tabel 1, at de beløb, der således er udbetalt til MDPA, ligger over den støtte, Kommissionen godkendte i beslutningen fra 1996, og den støtte, der blev anmeldt for perioden 1998-2000.

Tabel 1 Oversigt over ikke-anmeldt støtte til MDPA i perioden 1996-2000
(41)

En anden virkning af 11. september 2001 var, at det påvirkede krydstogtindustrien på kort og mellemlang sigt, dels fordi det tvang selskaberne til at nedsætte priserne for at beholde kunderne, dels fordi det gjorde de potentielle kunder mindre tilbøjelige til at rejse med fly over længere afstande. Da Fransk Polynesien ligger langt fra USA og Europa, blev det vanskeligt ud fra et økonomisk synspunkt at drive krydstogtskibene. Selv om denne virkning nu kan anses for at være forsvundet, gjorde den sig gældende helt frem til 2003.
(43)

Beviset for virksomhedens vanskeligheder skal søges i kortfristet gæld og manglende likviditet relateret til et fald i omsætningen. Med en gæld på 1 254 832 000 ITL (648 070 EUR) i 2000, tabgivende økonomisk forvaltning (-238 951 430 ITL i 2000) (123 408 EUR) og en likviditetsgrad på 0,555 i 2000 synes Moderna-kooperativet, som står over for en faldende omsætning, at være ude af stand til at genoprette dets økonomiske levedygtighed med egne eller dets partneres midler. Disse sidstnævnte er allerede trådt til flere gange (med lån og ringere betaling for produktionen fra deres jordområder).
(50)

Ikke desto mindre bemærker Kommissionen, at begrebet økonomisk aktivitet, som det også fremgår af den nyere retspraksis, er et begreb, der udvikler sig og er delvis forbundet med de enkelte medlemsstaters politik. Medlemsstaterne kan beslutte at overdrage virksomhederne en række opgaver, som traditionelt anses for at påhvile staten. Medlemsstaterne kan også indføre de betingelser, der er nødvendige for at sikre, at der eksisterer et marked for et produkt eller en tjeneste, som ellers ikke ville eksistere. Resultatet af et sådant indgreb er, at de pågældende aktiviteter bliver økonomiske og falder ind under konkurrencereglernes anvendelsesområde.
(57)

Kommissionen fandt, at både den britiske regering og Kommissionen konsekvent havde optrådt på en sådan måde, at det med rimelighed kunne konkluderes, at fonden var en privat fond i henhold til reglerne for Fællesskabets strukturfonde, og selv om de to spørgsmål juridisk set ikke uden videre hang sammen, kunne dette med rimelighed have fået de nationale myndigheder og fiskerne til at antage, at tilskud fra en sådan fond ikke hørte under reglerne for statsstøtte og dermed skabt berettigede forventninger herom.
(5)

Man har specielt konstateret, at filtreringsvirkningen af denne type filter hurtigt kan forringes under anvendelsen. Den filtermæssige effektivitet måles i henhold til den standardiserede testprocedure tre minutter efter testens start, men kan miste sin virkning hvert øjeblik efter disse tre minutter. Faldet i den filtermæssige effektivitet kan være voldsomt og kan derfor ændre den effektivitetsklasse, som et elektrostatisk filter er placeret i, og oplysningen i forbindelse hermed. Når placeringen i en effektivitetsklasse antages at være ukorrekt i anvendelsesperioden, kan den heraf følgende mulighed for eksponering for farlige luftbårne partikler skade brugerens sundhed og sikkerhed alvorligt. Testresultater viser også, at der kan være et tab i de elektrostatiske filtres virkeevne, når de anvendes periodisk.
(1)

I direktiv 89/106/EØF hedder det, at for at tage hensyn til eventuelle forskelle med hensyn til beskyttelsesniveauer for bygværker på nationalt, regionalt eller lokalt plan kan det i basisdokumenterne blive nødvendigt for hvert væsentligt kravs vedkommende at foretage en klassificering af varers ydeevne. Disse dokumenter er offentliggjort i »Meddelelse fra Kommissionen om basisdokumenterne til Rådets direktiv 89/106/EØF« (2).
(7)

Balancemarkedernes betydning bør også betragtes som en indikator. Rent faktisk vil en markedsdeltager, som ikke ubesværet kan tilpasse sin produktionssammensætning til sine kunders særlige kendetegn, være udsat for de risici, der er forbundet med forskellen mellem den pris, som transmissionssystemoperatøren (TSO) vil sælge overskudsproduktion til, og den pris, som den pågældende TSO vil købe den tilbage til. Disse priser kan enten pålægges TSO'en direkte af den regulerende myndighed, eller der kan være tale om anvendelse af en markedsbaseret mekanisme, hvor prisen fastlægges som en funktion af andre producenters tilbud om at begrænse eller øge deres produktion. Det er særlig problematisk for små markedsdeltagere, når der er risiko for en stor forskel mellem TSO'ens salgspris og købspris. Dette forekommer i en række medlemsstater og vil sandsynligvis være til skade for konkurrenceudviklingen. En stor forskel kan være et tegn på en utilstrækkelig grad af konkurrence på balancemarkedet, som kan være domineret af en eller to producenter. Sådanne vanskeligheder forværres, hvis netværksbrugerne ikke kan foretage handler, som er næsten tidstro (9). Siden indførelsen af de britiske ordninger for handel med og overførsel af elektricitet (British Electricity Trading and Transmission Arrangements (»BETTA«)) har der været et forenet balancemarked i England, Skotland og Wales. Ydermere er markedets hovedtræk (markedsbaseret prisfastsættelse, »portlukning« hver halve time og en relativt begrænset prisforskel) af en sådan karakter, at de bør opfattes som en indikator for, at markedet er direkte undergivet almindelige konkurrencevilkår.
(4)

Det fremgår af de oplysninger, Eurostat har modtaget, at medlemsstaternes anmodninger om undtagelser skyldes, at der er behov for større tilpasninger af nationale statistiske systemer for fuldt ud at opfylde kravene i forordning (EF) nr. 1161/2005. Udarbejdelsen af ikke-finansielle kvartalsregnskaber efter institutionelle sektorer kræver yderligere datakilder, udviklingen af nye statistiske værktøjer og udformning og implementering af et produktionssystem, der gør det muligt at overholde korte tidsfrister. De undtagelser, der er anmodet om, bør derfor indrømmes —
(3)

I aftalens bilag II fastsættes det, at USA’s tilsynsmyndigheder vedrørende kontrol af folkesundhedsbetingelser for fisk og fiskevarer er Food and Drug Administration (FDA) og National Marine Fisheries Service — National Oceanic & Atmospheric Administration (NMFS-NOAA). I forbindelse med aftalen har FDA og NMF-NOAA navnlig ansvaret for effektivt at verificere og kontrollere gennemførelsen af de gældende sundhedsbestemmelser i USA vedrørende produktion og forarbejdning af fiskevarer og for at tilvejebringe oplysninger og supplerende garantier vedrørende fiskevarer, der eksporteres til Fællesskabets område.
Der er blevet forudset forskellige risikohypoteser (»risikoscenarier«), der genererer en forskellig risikokoefficient c.d. beta og en anden finansieringsomkostning (Ke). Disse hypoteser sammenfattes i den nedenstående tabel, der også indeholder Fintecnas resulterende slutværdi (uden rådighed over 29 millioner EUR), den interne rente (IRR) og den nuværende nettoværdi af cash-flowet (NPV) tilpasset efter finansieringsomkostningen i de forskellige hypoteser. Der mindes om at NPV iværksætter de forskellige udbetalings-cashflow, som svarer til den kapitaltilførsel Fintecna tegner, og indbetalingerne, der i dette tilfælde svarer til den forudsete slutværdi efter den disponible andel ved periodens afslutning. En positiv NPV-værdi angiver en værdiskabelse for investoren.

Scenarium Beta levered Præmie likviditets risiko Lånepris Ke Fintecnas slutværdi IRR NPV Base 0,88 2 % 10,20 % 354,5 M€ 25,3 % +81 M€ Equity beta 1 2 % 10,75 % 333 M€ 22 % +52 M€ Ke + 2 % 1,32 2 % 12,20 % 287 M€ 16,20 % +19 M€ NPV i balance 1,56 2 % 13,27 % 260 M€ 13,27 % 0 M€ Ke - 2 % 0,88 0 % 8,20 % 465 M€ 38,10 % + 82 M€

Basishypotesen svarer til den Alitalia, Fintecna samt deres rådgivere har taget i betragtning.

Hypotesen »equity beta« tager højde for det forhold at AZ Services' svage gældsætningsforventning medfører at man matematisk undervurderer beta-koefficienten. En koefficient equity beta på 1 svarer til et selskab der virker på samme marked, uden at anvende reduktionen forårsaget af AZ Services gældsætning. Gældsætningen skaber en finansieringsomkostningsstigning på cirka et halvt point.

Hypotesen »Ke + 2 %« svarer til en beta-koefficient fastsat til 1,32, svarende til gennemsnittet af de højeste equity beta i de betragtede tilfælde og stadig uden at tage hensyn til reduktionen forårsaget af AZ Services' gældsætning. Denne genererer en finansieringsomkostningsstigning på 2 point.

Hypotesen »NPV i balance« svarer til den der sikrer en NPV-værdi på nul, eller rettere transaktionsrentabilitetens ydergrænse. Den svarer til en finansieringsomkostning på 13,27 % eller rettere til en beta-koefficient på 1,56.

Hypotesen »Ke — 2 %« svarer derimod til en sænkning på 2 point af finansieringsomkostningen, forbundet med at likviditetsrisikopræmien forsvinder, eller at beta-koefficienten sænkes betydeligt eller en kombination af disse to hypoteser.